《致樂美心同學 — 粵文書信範文》
樂美心同學:
有一日係街上遠處,無意中見到你既身影,我真係即刻覺得,果個就係你,毫無疑問。我地係杏壇中學已經畢左業咁多年,但係猶記憶係學生時代,你做左學生會主席,不論係台上發表演講辭,定係係台下你以中文學會主席既身份,教學生寫實用文(雖然應該對於好多學生黎講,除左用黎考試之外係人生係從來無實用過),你都係一樣自信滿滿,英姿颯爽,呢一份咁既感覺,一直深印係我腦海,揮之不散。果日,再度跟你遇上,雖然係人海中,無打招呼,但我都幾相信係命運既安排。
係,或者你根本一直都唔識我。因為我係學校果陣,就算同你同班都好,我地都各有各玩,毫無招呼。咁以前既風氣係興男還男女還女大家都好似好守規矩咁架嘛。再加上你本身就熱愛文學,中文造詣就異常到家,但我就岩岩相反,細個係外國讀書然後中學先返黎,雖然講得一口流利英文,亦都叫做了解果下英國文學既偉大莊嚴,但係其實我一直都相結識你,只係失諸交臂。
我唔知到今時今日,係FACEBOOK寫封咁既公開信,係咪真係好老土。而你亦都唔好再笑我,唔識用書面語執筆寫野。我反正都係無文筆可言,不如索性用口語,可能感情,仲黎得真摯。你有你既生活,我有我既忙碌,其實人生十多年流水匆匆,我到係果一刻先發現,其實我對你仍然有好奇妙既一份感情,只不過俾身邊既人與事,沖淡左。我地係同一時空下,有限既時間,係咪應該更珍惜眼前既一切?我咁樣問自己。
所以,我都唔怕自己會俾其他人笑到面黃。做人最重要既,都係踏出第一步。希望你如果見到呢封信,可以抽空回覆咁就好喇。我唔奢望D乜,但可以做番朋友傾下偈,都好呀。
祝 生活愉快
CHRIS WONG
(癲文,無須太大理會。有嚴重年齡歧視成份。LOL)